|  |  |
| --- | --- |
| Numri i lëndës: | 2018:016615 |
| Datë: | 17.05.2018 |
| Numri i dokumentit:  | 00039708 |

**P nr.428/17**

**NË EMËR TË POPULLIT**

GJYKATA THEMELORE NË PEJË D.P, gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit R.B , sipas aktakuzës së PTH-së D.P. në Pejë PP/II. nr.299/17 të dt.04.4.2017 për shkak të veprës penale: të kanosjes nga neni 185 par 2 të KPRK-së , pas përfundimit të shqyrtimit fillestar , publik dhe me gojë, të mbajtur në pranin e të pandehurit R. B dhe të prokurorit të shtetit Sanije Gashi Seferi me dt.17.5.2018 ka marrë dhe botërisht ka shpallë këtë :

**A K T GJ Y K I M**

**I pandehuri R.B i lindur me dt......... në P. rruga F. U.nr. 55, ,i biri E dhe nënës B e gjinisë P, , Shqiptar, Shtetas i Republikës së Kosovës , më parë i pa dënuar, gjendet në liri.**

**ËSHTË FAJTOR**

Për arsye se:

Me datë 03.2.2017, rreth orës 11:10 minuta, në P rruga E. H , me qëllim të frikësimit seriozisht i kanos të dëmtuarin P. K.-punëtor i KEDS-it , në atë mënyrë që, përderisa i dëmtuari ndodhet në vendin e lartcekur së bashku me kolegët e tij duke e kryer n detyrën e tyre, fillimisht i pandehuri ju drejtohet të gjithëve punëtorëve me fjalët “ **çka hamomi po e këputni rrymën, hec baju prej ktuhi**” , e më pas i drejtohet të dëmtuarit Përparim “ **A e din se këta polic nuk të vijnë te shpia pas orës (16) , dije mirë se pas orës katër takohemi dhe kam me të ngre zhag, kam me ta prish ftyren dije qeta dhe ta mbaj mend ftyren**”.

-me çka ka kryer vepre penale : të kanosjes nga neni 185 par 2 të KPRK-së

Prandaj gjykata të pandehurës konform nenit 41, 85, 86 dhe nenit 185 par 2 të KPRK-së I SHQIPTON

**VËREJTJE GJYQËSORE**

Me të cilën të pandehurit i behët me dije se ka kryer vepër të dëmshme dhe të rrezikshme që përbënë vepër penale për të cilën nëse ai sërish e përsëritë gjykata do ti shqiptoi sanksion më të rëndë penal.

Obligohet i pandehuri që në emër të paushallit gjyqësorë të paguaj shumën prej 15 euro -15 ditë pasi që aktgjykimi të merr formën e prerë.

I dëmtuari për realizimin e kërkesës pasurore juridike udhëzohet në kontest të rregullt civil .

Shpenzime procedurale nuk ka pasur

**A r s y e t i m**

Prokuroria Themelore në Pejë me dt.04.4.2017 kundër të pandehurit R. B , ka ngritë aktakuzë PP/II. nr.299/17, për vepër penale: të kanosjes nga neni 185 par 2 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit dhe të dëmtuarit , i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, pa dënueshmërinë e mëparshme , gjendjen e varfër ekonomike faktin se i pandehuri është mbajtës i vetëm i familjes prej 5 anëtarësh , dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

 Vendimi mbi shpenzimet e procedurës penale dhe të paushallit gjyqësor është marrë konform nenit 450 të KPPRK-së.

Vendimi mbi udhëzimin e të dëmtuarit në kontestin e rregullt civil është marrë konform nenit 463 të KPPRK-së .

 Nga sa u tha më lartë konform nenit 365 të KPPRK-së u vendos si më lartë.

 Nga Gjykata Themelore në Pejë D.P. datë.17.5.2018.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .